**ELŐTERJESZTÉS**

Tiszavasvári Város Önkormányzata Képviselő-testületének

**2019. január 31- én**

tartandó ülésére

**Az előterjesztés tárgya:** **Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010 (XII.17.) rendelet módosítása**

**Melléklet:** -

**Az előterjesztés előadója:** Ostorháziné dr. Kórik Zsuzsanna jegyző

**Az előterjesztés témafelelőse:** Gazdagné dr. Tóth Marianna osztályvezető

**Az előterjesztés ügyiratszáma:** TPH/……………../2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1. 24. pontja |
| Szociális és Humán Bizottság | SZMSZ 5. melléklet 1.9. pontja |

Az ülésre meghívni javasolt szervek, személyek: -

Egyéb megjegyzés: -

Tiszavasvári, 2019. január 23.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

- a Képviselő-testülethez -

**Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010 (XII.17.) rendelet módosításáról**

**Tisztelt Képviselő-testület!**

Az önkormányzat által adományozható kitüntetésekről szóló rendelet utolsó módosítására 2016. októberében került sor. A módosítást az indokolta, hogy az egyes kitüntető díjakra a javaslatok **benyújtási határideje nem igazodott az elbírálását követő városi ünnepség időpontjához.** A módosítás következtében számos kitüntető díj átadásának időpontjaként **Képviselő-testületi ülés, állami vagy városi ünnepség** került meghatározásra**.**

**Az akkor készült előterjesztésben az alábbi tájékoztató táblázat szerepelt:**

**Kitüntetések**

|  |  |  |  |  |
| --- | --- | --- | --- | --- |
| **Kitüntetési díj** | **Benyújtási határidő** | **Legkorábban mikor adományozható** | **Gyakoriság** | **Átadása** |
| Város Díszpolgára Kitüntető Cím | június 30. | 2012 | 3 évente | Képviselő-testületi ülésen, állami vagy városi ünnepségen |
| Tiszavasvári Városért Kitüntető Díj | november 30. | -------- | évente | Képviselő-testületi ülésen, állami vagy városi ünnepségen |
| Tiszavasvári Tudományos-, Kulturális Életéért Kitüntető Díj | az adományozást megelőző év november 30. | 2013 | 3 évente | Képviselő-testületi ülésen, állami vagy városi ünnepségen |
| Hunyadi József Kitüntető Díj | január 31. | 2013 | 5 évente | Március 15. |
| Vasvári Pál Ifjúsági Díj | január 31. | -------- | évente | Március 15. |
| Vasvári Pál Gyermekdíj | április 30. | --------- | évente | Tanévzáró ünnepség, ballagás |
| Cigány Közösségért Kitüntető Díj | április 30. | 2015 | 5 évente | Képviselő-testületi ülésen, állami vagy városi ünnepségen |
| Tiszavasvári Város Közbiztonságáért Kitüntető Díj | június 30. | 2012 | 2 évente | Képviselő-testületi ülésen, állami vagy városi ünnepségen |
| Év Pedagógusa Kitüntető Díj | április 30. | 2015 | 2 évente | Tanévzáró ünnepség, ballagás |
| Év Közalkalmazottja Kitüntető Díj | április 30. | 2012 | 2 évente | Tanévzáró ünnepség, ballagás,  Köztisztviselők Napján, Semmelweis Napon |
| Év Köztisztviselője Kitüntető Díj | április 30. | 2012 | 2 évente | Köztisztviselők Napján |
| **Kiváló Sporttevékenységért Kitüntető Díj** | **november 30.** | **----------** | **évente** | **Képviselő-testületi ülésen, állami vagy városi ünnepségen** |
| Kabay János Vállalkozói Díj | november 30. | ----------- | évente | Képviselő-testületi ülésen, állami vagy városi ünnepségen |
| Pethe Ferenc Kitüntető Díj | június 30. | 2013 | 2 évente | Képviselő-testületi ülésen, állami vagy városi ünnepségen |

Elírás miatt a Kiváló Sporttevékenységért Kitüntető Díj átadási időpontjának az önkormányzati rendeletben csak állami vagy városi ünnepség került meghatározásra, a testületi ülésen történő átadás lehetősége kimaradt. Emiatt a többi kitüntető díj átadási időpontjához hasonlóan, amire az eredeti előterjesztői szándék is irányult, szükséges módosítani a rendeletet.

**Tisztelt Képviselő-testület!**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján a rendeletmódosításnak a várható következményeiről – az előzetes hatásvizsgálat tükrében – az alábbi tájékoztatást adom:**

Társadalmi, gazdasági, költségvetési hatásai: Új kitüntetés, elismerő cím nem került bevezetésre, csupán pontosítás a Kiváló Sporttevékenységért kitüntető díj átadási időpontjának vonatkozásában. Ezek alapján társadalmi hatása nincs. A rendelet-tervezetnek gazdasági hatása nincs. A rendelet-tervezet az eddig is meglévő, a kitüntetések, elismerő címek adományozásával járó költségvetési terheket nem emeli.

Környezeti és egészségi következményei: A rendelet-tervezetnek nincs környezeti és egészségi hatása.

Adminisztratív terheket befolyásoló hatásai: A rendelet-tervezetnek nincs adminisztratív terheket befolyásoló hatása.

**A jogszabály megalkotásának szükségessége:** Egységesíti a kitüntető díjak átadásának időpontját.

**A jogalkotás elmaradásának várható következményei:** A kitüntető díjak odaítélése és átadásának időpontja közötti nagy időkülönbség maradna.

**Alkalmazásához szükséges személyi, szervezeti, tárgyi és pénzügyi feltételek:** A jelenlegi feltételekhez képest többletet nem igényel.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

**Mindezek alapján kérem a Képviselő-testületet, hogy az előterjesztést megtárgyalni, és a kiadott rendelet-tervezetet elfogadni szíveskedjen.**

Tiszavasvári, 2019. január 23.

**Ostorháziné dr. Kórik Zsuzsanna**

**jegyző**

**RENDELET-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2019. (I…..)**

**önkormányzati rendelete**

**Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról 34/2010 (XII.17.) rendelet módosításáról**

Az Alaptörvény 32. cikk (1) bekezdés i) pontjában meghatározott feladatkörében eljárva, Magyarország címerének és zászlajának használatáról szóló 2011. évi CCII. tv. 24. § (9) bekezdésében kapott felhatalmazás alapján, - Tiszavasvári Város Önkormányzata Képviselő-testülete Szervezeti és Működési Szabályzatáról szóló 30/2012. (XII.03.) önkormányzati rendelet 4. melléklet 1.24. pontjában meghatározott feladatkörében eljáró Pénzügyi és Ügyrendi Bizottság, valamint Tiszavasvári Város Önkormányzata Képviselő-testülete Szervezeti és Működési Szabályzatáról szóló 30/2012. (XII.03.) önkormányzati rendelet 5. melléklet 1.9. pontjában meghatározott feladatkörében eljáró Szociális és Humán Bizottság véleményének kikérésével – a következőket rendeli el:

1. § Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról 34/2010 (XII.17.) rendelet 18. § (3) bekezdésében a ,,az állami vagy nemzeti ünnepségen” szövegrész helyébe a ,,Képviselő-testületi ülésen, állami vagy városi ünnepségen” szöveg lép. *( ,,Kiváló Sporttevékenységért” Kitüntető Díj)*

2. § Ez a rendelet 2019. február 4-én lép hatályba.

Tiszavasvári, 2019. január 31.

**Szőke Zoltán Ostorháziné dr. Kórik Zsuzsanna**

**polgármester jegyző**

**A rendelet kihirdetve: 2019. február 1-jén.**

**Ostorháziné dr. Kórik Zsuzsanna**

**j e g y z ő**

**Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010 (XII.17.) önkormányzati rendelet módosításáról szóló …./2019. (………..) önkormányzati rendelet indoklása**

1. **Általános indokolás**

Magyarország címerének és zászlajának használatáról szóló 2011. évi CCII. tv. 24. § (9) bekezdésében felhatalmazást kap a helyi önkormányzat képviselő-testülete, hogy rendeletben szabályozza az elismerés alapítását, az elismerés elnevezését, fajtáit, az elismerésben részesíthető személyek körét, az évente adományozható elismerések számát, az elismerés leírását, az adományozás feltételeit és rendjét, valamint az elismerés viselésének rendjét, továbbá a díjjal járó jutalom mértékét, formáját és járadék esetében annak időtartamát.

Tiszavasvári Város Önkormányzata 34/2010.(XII.17.) önkormányzati rendeletével alkotta meg az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló rendeletét (továbbiakban: Rendelet), melynek módosítását a lakossághoz való igazodás, valamint a jogalkotásról szóló 2010. évi CXXX. törvénynek való megfelelőség indokolja.

1. **Részletes indokolás**

**1. §-hoz**

A Rendelet utolsó módosítására 2016. októberében került sor. A módosítást az indokolta, hogy az egyes kitüntető díjakra a javaslatok benyújtási határideje nem igazodott az elbírálását követő városi ünnepség időpontjához. A módosítás következtében számos kitüntető díj átadásának időpontjaként Képviselő-testületi ülés, állami vagy városi ünnepség került meghatározásra. Elírás miatt azonban a Kiváló Sporttevékenységért Kitüntető Díj átadási időpontjának az önkormányzati rendeletben csak állami vagy városi ünnepség került meghatározásra, a testületi ülésen történő átadás lehetősége kimaradt. Emiatt a többi kitüntető díj átadási időpontjához hasonlóan, amire az eredeti előterjesztői szándék is irányult, szükséges módosítani a rendeletet.

**2.§-hoz**

Hatálybalépésről rendelkezik.